《柳城寓怀》
明代·张志逊

浪迹金门岁几更，柳城侨寓独伤情。飘零远道思乡井，牢落馀生荷圣明。

万斛离愁何处写，五更残漏若为听。一家妻子团圆坐，愿学匡衡颂太平。

作者简介：张志逊，原名世祖。东莞人。明太祖洪武十七年（一三八四）举人，入国子上舍。二十三年选刑部观政，逾年授户部司务。未几左迁柳城少宰。三十一年罢官归。事见民国张其淦编《东莞诗录》卷六。